Grondkwessie sensitief op ANC-kongres
• Nuus • Grondkwessie sensitief op ANC-kongres
Die kwessie rondom grondhervorming bly baie sensitief. Foto: ANNEMARIE SMUTS
Die land se grondkwessie word as die mees sensitiewe besprekingspunt op die ANC se beleidskongres bestempel.
Die land se omstrede grondkwessie is Woensdag (27 Junie 2012) op die ANC se beleidskongres bespreek, met me. Tina Joemat-Pettersson, Minister van Landbou, Bosbou en Visserye, wat opgemerk het dat dié saak die moeilikste opdrag is. “As Suid-Afrika die situasie met grondeise nie op hierdie vergadering oplos nie, weet ek nie.” Luidens ’n berig in Die Burger sê Joemat-Pettersson, wat ’n lid van die party se nasionale uitvoerende raad en die voorsitter van die kommissie is, die party word deur twee datums in ’n blik gedruk. Die eerste is die honderdste herdenking van die Naturelle-grond-wetgewing in 2013. “Mense vra ons: Wat het sedert daardie datum verander?”Die tweede datum is die ANC se Polokwane-kongres in 2007. “Op daardie kongres het die ANC ’n resolusie onderteken wat bepaal dat die klousule oor ’n gewillige koper en ’n gewillige verkoper verwyder word. Dit het nie gebeur nie en ons sit nogmaals met moeilike vrae hieroor.”VoedselsekerheidVolgens Joemat-Pettersson moet sy die saak van voedselsekerheid in Suid-Afrika aan die kommissie voorlê. “Dit is die punt wat boere meestal opper as dit by grondsake kom.”Die minister het glo gevra hoe die ANC die grondkwessie kan bespreek terwyl die grondoudit, wat moet bepaal hoeveel grond reeds aan swart mense oorgedra is, nog nie voltooi is nie. Verder sê sy verskillende idees bestaan tussen belanghebbendes. “In die landbou is daar ’n verskil tussen wat julle (die media) en die DA (Demokratiese Alliansie) dink is my werk en wat die ANC van my verwag. Elke boer is my kliënt, maar ek bedien my kliënt deur te steun op die reëls wat vasgestel word deur die ANC wat ek verteenwoordig. Dié reëls sal vandeesweek vernuwe word.”VerduidelikIntussen sê AfriForum pres. Jacob Zuma moet verduidelik waarom hy teen die beginsel van ’n gewillige koper en ’n gewillige verkoper is. Dít volg ná Zuma in sy openingstoespraak op die kongres die beginsel gekritiseer het en gesê het dit moet opgehef word.Mnr. Cornelius Jansen van Rensburg, woordvoerder van AfriForum, sê Zuma se kritiek teen die markverwante grondhervormingsproses is ongegrond en dit moet gesien word as ’n regstreekse en ernstige aanval op eiendomsreg. Luidens ’n mediaverklaring sê die organisasie talle grondeise word nie afgehandel nie, omdat die staat doodgewoon nie eise wíl afhandel nie. Baie boere het volgens hulle ook reeds grond beskikbaar gestel vir restitusie, sonder sukses. “Die ANC dobbel met die land se stabiliteit deur aan arm gemeenskappe grond te belowe, terwyl dit die party se mikpunt is dat alle grond in staatsbesit moet wees,” aldus Jansen van Rensburg. Bron: Die Burger
2012/06/28 12:55:37 PM
Abe Lincoln het gese: "you can fool some of the people...."
Ek dink die ANC begin nou slim word.
Hoe kan mens praat van voedselsekerheid met grondpryse wat belaglik hoog is en glad nie voedselsekerheid verseker nie.
Die prys van grond stel juis voedselsekerheid in gevaar.
Hoe kan mens voedselsekerheid verkondig terwyl duisende hektare, deur meestal stokperdjie boere, opgekoop word en wild daarop geplaas word. Ja wild boerdery bring 'n ander inkomste maar gaan nie voedselsekerheid verseker nie.
Kom ons verseker voedselsekerheid en help die nuwe swart boere in plaas daarvan om te staan en wag dat hulle faal sodat ons ons daarin kan verlustig.
Die gewillige koper/verkoper beginsel moet bly.
Wat egter moet wysig is dat die beginsel van markverwante vergoeding verander moet word met "boerwaarde" van die grond. johann Lemmer
2012/06/29 12:40:20 PM
Die advertensie van FNB is lastig en maak nie toe as so versoek word nie. Dit bly oopspring en maak dit uiters ongemaklik en self onmoontlik om die nuus te lees.
2012/06/29 04:15:49 PM
Stem in prinsiep met mkruger saam. Ons moet net weet dat vir n goeie boer is tyd geld. Vrywillige en gratis help aan opkomende boere word wel aangebied maar as die politisie ernstig is oor "a non racial society" dan stel ek voor dat hulle boere en boerseuns motifeer en aanmoedig deur n beleid van die verlening van finansiele hulp aan vennootskappe (50/50) tussen ervare wit boere en swart opkomende boere wat voltyds wil gaan boer. Wat se julle manne?
2012/07/07 05:25:28 PM
Ek is al tot bo in Africa en het as beginsel geen probleem om swartes te help nie maar glo vir my hulle kultuur laat dit nie toe om mekaar te deligeer nie met die gevolg is,geen een sal of kan ooit verantwoordelikheid aanvaar nie.Wil net in die winste deel maar geen verliese dra nie.
2012/07/10 03:01:25 PM
cattle baron ek stem een honerd persent saam,maar ek wil dan sekerheid he dat my "vernoot" wit of swart die selfde passie as ek het en dat ons as 'n span saam sal kan werk saam winste maak en verliesse lei.